Thyra Danimarkakoa

Thyra Danimarkakoa (Thyra Amalie Caroline Charlotte Anna; Kopenhage, Danimarka, 1853ko irailaren 29a – Gmunden, Austria, 1933ko otsailaren 26a) sortzez Hannoverko Erresumaren printzesa oinordekoa eta Danimarkako printzesa izan zen; ezkontzaz Cumberlandeko dukesa. 

 Bizitza 
Thyra 1853 urtean jaio zen, Kopenhageko jauregi Horian Orduko Kristian IX.a Danimarkako printzearen  eta Luisa Hesse-Kasselgo printzesaren alaba gazteena zen. Gaztea zenean, Kristian aitak bere lehengusina hirugarrenarekin ezkondunahi izan zuen, Viktoria Erresuma Batuko erregina izan zenarekin. Hala ere, badirudi Thyraren gurasoen arteko harremana neurri batean behintzat amodiozko ezkontza bat izan dela, eta zoriontsua izan zela esaten da. Bere familia Oldemburgoko Etxeko adar ezezagun samar batekoa zen. Aita, Thyra jaio baino bi hilabete lehenago, Frederiko VII.a Danimarkako errege eta lehengusu urrunaren printze oinordekoa izateko hautatua izan zen.

1863 urtean, Frederiko VII.a hil zenean, aita  Danimarkako tronua hartu zuen Kristian IX.a izenaz. Urte berean, bere neba Guillermo Jurgi, Jurgi I.a Greziakoa izenez hautatua izan zen eta bere ahizpa Alexandra, Galeseko Eduardo VII.a Erresuma Batukoarekin ezkondu zen. 1866 urtean, beste ahizpa bat, Dagmar, Alexandro II.a Errusiako tsarrarekin ezkondu zen.

 Lehen urteak eta ezkontza 
ezkerrera|thumb|248x248px|Ezkerretik eskuinera: Errusiako Maria Fiodorovna (Dagmar Danimarkakoa) enperatriza, Luisa Hesse-Kaselgoa Danimarkako erregina eta enperatriza, Alexandra Danimarkakoa (Britainia Handiko erregina, eta Thyra printzesa oinordekoa.
Txikia zenean, Thyra ederra, bizia eta alaia zen, eta, haurrideak legez, jolasetarako zaletasuna zuen. Bere aitak, beranduago, bere alaba ona deitu zion, eta ezaguna eta estimatua zen bere izaera adeitsuarengatik, bai daniarrentzat bai familia osoarentzat. Bera zen ahizpen artean apalena eta irekiena. Txikia eta gaztea zenean, bere neba zaharrenak atzerrian goi-karguak lortzen ikusi zituen, eta sarritan bere etxe berri horietara joaten zen bisitan.

Thyra neska gazte erakargarri eta jentila zen, ile iluna eta begi urdin ilunak zituena. Luisa erreginak nahi zuen bere alaba gazteenak ezkontza ona izatea, alaba zaharrenek legez. Amaren interes politikoak bere seme-alaben ezkontza dinastiko konponduetan zentratu ziren eta bere ikuspegi antialemanek eragina izan zuten. Seme-alabentzat antolatu zituen ezkontza arrakastatsuek Danimarkako dinastiaren nazioarteko estatusa ziurtatu zuten, Britainia Handia, Errusia, Suedia, eta Greziarekin erlazionatuz, horregatik "Europako Amaginarreba" izenez ezaguna da.

Thyraren lehen erregegaia Gilen III.a Herbeheretakoa izan zen, baina baztertu egin zuen 36 urte gehiago izateagatik. Handik denbora batera, Thyra Vilhelm Frimann Marcher izeneko Danimarkako armadako teniente gazte batekin maitemindu zen, eta harekin alaba bat izan zuen, bere familiaren atsekaberako.

 Alaba ez-legitimoa eta eskandalua 
Baldintza horietan jaiotzea desohorea zen, gizarte-maila desberdina izateagatik eta ezkontzatik kanpokoa izateagatik. Bere nebak, Jorge I.a Greziakoak, haurra Atenasen izatea gomendatu zion, eskandalua saihesteko. Danimarkako prentsari Thyra ikteriziaz gaixotu zela esan zioten.

Bere amaren bizimodua sinple eta puritano gisa deskribatzen da, eta hau familia bizitza eredugarri baten ikuspegi garaikidera egokitzen zenez, moralki eredu zuzentzat jotzen zuten benetako familia batean. Hori zela eta, alaba ezkongabearen haurdunaldia zama bihurtu zen. Luisak, amak, hartu zuen egoeraren kontrola, eta kontu guztia familia sekretupean gorde zuten. 

Neskatoa Alemaniako Glücksburg Jauregian jaio zen 1871 urtean, eta Maria Catherina Regine Jensen izena jarri zioten. Maria Catherina Odense-ko Rasmus eta Anne Marie Jørgensen-i eman zieten adopzioan, eta hauek Kate izena jarri zioten. Kate 1902 urtean Frode Plø-Holsteinekin ezkondu zen. Marcher tenienteak bere buruaz beste egin zuen 1872 urteko urtarrilean, erregearekin izandako eztabaida baten ostean.

Ondoren, Thyra Italiara bidali zuten, eta han Ernesto Augusto Hannoverrekoa ezagutu zuen, zeinekin 1878ko abenduaren 21ean ezkondu zen Kopenhagen. Ernestok hiru urte lehenago ezagutu zuen, bere lehengusu Alberto Galeskoa (Eduardo VII.a Erresuma Batukoa izan zena) eta haren emazte Alexandra Danimarkakoa bisitatzera joan zenean.

 Heriotza 
Senarra 1923ko azaroaren 14an hil zitzaion. Thyrak beste bederatzi urte bizi izan zen, eta 1933ko otsailaren 26an hil zen Gmundenen (Austria). Hurrengo martxoaren 7an ehortzi zuten Cumberlandeko Gazteluko Mausoleoan.ezkerrera|thumb|335x335px|Cumberlandeko dukeak beren sei seme-alabekin.
 Ondorengotza 
Nerabezaroko maitasunarekin, Wilhelm Frimann Marcherrek, alaba ez-legitimo bat izan zuen:

 Maria Catherina Johannsine Regine Jensen (1871-1964), Frode Pløyen-Holsteinekin ezkondu zen 1902an.

Ernesto Augusto Hannoverrekoarekin 6 seme-alaba izan zituen:

 María Luisa Hannoverko printzesa (1879ko urriaren 11 – 1948ko urtarrilaren 31), 1900eko uztailaren 10ean, Badengo Maximiliano printzearekin ezkondu zen.
 Jorge Guillermo Hannoverreko printzea (1880ko urriaren 28a – 1912ko maiatzaren 20a), printzea auto istripu batean hil zen. Hil zenean, Jurgi Guillermo ezkongabea zen eta ez zuen seme-alabarik.
 Alexandra Hannoverko printzesa (1882ko irailaren 29a –1963ko abuztuaren 30a), 1904ko ekainaren 7an ezkondu zen Gmundenen, Austria-Hungarian, Mecklemburgo-Schwerineko Federiko Francisco IV.arekin.
 Olga Hannoverko printzesa (1884ko uztailaren 11tik 1958ko irailaren 21era) Gmunden bizi izan zen familiarekin eta ezkongabe egon zen bizitza osoan.
 Kristian Frederik Hannoverko printzea (1885eko uztailaren 4a – 1901eko irailaren 3a), 16 urte zituela, peritonitisak jota hil zen Hannover familiaren Gmundengo egoitzan.
 Ernesto Augusto Hannoverko printzea, Brunswickeko dukea (1887ko azaroaren 17a – 1953ko urtarrilaren 30a), Viktoria Luisa Prusiakoarekin ezkondu zen 1913ko maiatzaren 24an. Batasun horrek Hohenzollern eta Hannover etxeak adiskidetu zituen.

 Aginduak 

 1880ko apirilaren 19a - Maria Luisa Erreginaren Dama Nobleen Ordenakoa.link=Archivo:Order of Queen Maria Luisa (Spain) - ribbon bar.svg|50x50px (Espainiako Erresuma)
 Erreferentziak 

 Kanpo estekak 

Kategoria:Kopenhagetarrak
Kategoria:Danimarkako printzesak
Kategoria:Erresuma Batuko dukesa ezkontideak
Kategoria:Maria Luisa Erreginaren Dama Nobleen Ordenako damak